
Tisztelt Képviselő-testület!
A RE-víz Duna-menti Kft., mint az E.R.Ö.V. Víziközmű Zrt. alapítója megkereste az alapító Önkormányzatokat, azzal, hogy 2022. július 20. napján tartott taggyűlésen hozott határozatok alapján a Mórágyi Képviselő-testületnek augusztus 10. napjáig döntést kell hoznia a vagyon átruházásra irányuló Integrációs Programban való részvételről. 
A víziközmű-szolgáltatásról szóló 2011. évi CCIX. törvény rendelkezik a vagyonátadás feltételeiről az alábbiak szerint: 
5/F §. 
(4a) A települési önkormányzat a tulajdonában álló víziközmű-vagyon 5/H. § (2) és (3) bekezdése szerinti átruházása esetén mentesül a (4) bekezdésben meghatározott ellátási felelősség alól. 
5/H. §
(2)  Az ellátásért felelős önkormányzat a víziközmű-vagyon, illetve a tulajdonában álló víziközmű működtető eszköz tulajdonjogát térítésmentesen, nyilvántartási értéken történő átvezetéssel is átruházhatja az államra, ha a víziközmű-rendszeren kizárólagos vagy az állammal közös tulajdonnal rendelkezik.
(3) Ha víziközmű-rendszeren több ellátásért felelős önkormányzat is tulajdonnal rendelkezik, az ellátásért felelős önkormányzatok egyhangú döntéssel a víziközmű-rendszer, 
 (9) A települési önkormányzat - a víziközmű-vagyon (2) vagy (3) bekezdés szerinti átruházásához kapcsolódóan - térítésmentesen átruházhatja az államra, mint új ellátásért felelősre az átadással érintett víziközmű-rendszer üzemeltetését szerződéses jogviszony alapján ellátó víziközmű-szolgáltatóban fennálló társasági részesedését. A térítésmentes tulajdon-átruházás az általános forgalmi adó szempontjából közcélú adománynak minősül.
Az eljárás célja, hogy az 51 településen változatlanul az E.R.Ö.V. Víziközmű Zrt. legyen a Szolgáltató, hiszen az elmúlt 9 évben közszolgáltatói feladatát megfelelő minőségben, biztonságosan és nyereségesen végezte, és megvalósította a Gördülő Fejlesztési Tervben elfogadott fejlesztéseket.
A tulajdonváltozás ellenére is lehetőség lesz arra, hogy az állammal kötött megállapodás alapján a jelenlegi szolgáltató tovább üzemelhessen. Az elektromos áramdíj miatti veszteség pótlása azonban- az önkormányzatok anyagi erejének hiányában – csak a fenti eljárás lefolytatásával lehetséges. 
Az előterjesztéshez tartozó mellékletekben bővebb információkat tud meg a Tisztelt Képviselő-testület. 
Kérem Tisztelt Képviselő-testületet, hogy az előterjesztést megtárgyalni, a határozati javaslatot elfogadni szíveskedjenek.

Határozati javaslat: 
[bookmark: _GoBack]			…./2022.(VIII.8.) Képviselő-testületi határozat 
Víziközmű-vagyon átruházásra irányuló Integrációs Programban való részvételéről 

Mórágy Község Önkormányzat Képviselő-testülete az alábbi szándéknyilatkozatot teszi:
Az önkormányzat részt kíván venni az ivóvíz- és szennyvízszolgáltatás biztosítása
vonatkozásában fennálló ellátási kötelezettségének, a tulajdonában álló víziközmű vagyonnak
és a víziközmű-szolgáltatóban fennálló társasági részesedésének a Magyar Államra történő
átruházására irányuló Integrációs Programban.
Felhatalmazza a polgármestert arra, hogy az Integrációs Programban való részvétellel
kapcsolatos dokumentumokat aláírja.


Mórágy, 2022. augusztus 3. 

								Glöckner Henrik sk. 
								    polgármester
